LIETUVOS RESPUBLIKOS ŽEMĖS ŪKIO

MINISTRAS

ĮSAKYMAS DĖL ŽEMĖS ŪKIO NAUDMENŲ GEROS AGRARINĖS IR APLINKOSAUGOS BŪKLĖS REIKALAVIMŲ ĮGYVENDINIMO UŽLIEJAMOSE TERITORIJOSE 2014 METAIS 2014 m. liepos 31 d. Nr. 3D-449

Vilnius

Atsižvelgdama į Lietuvos ūkininkų sąjungos 2014 m. liepos 30 d. raštą Nr. 14-07/216 ir į Žemės ūkio naudmenų geros agrarinės ir aplinkosaugos būklės reikalavimų aprašo, patvirtinto Lietuvos Respublikos žemės ūkio ministro 2007 m. liepos 10 d. įsakymu Nr. 3D-327, 9 punktą,

nustatau, kad užliejamose teritorijose (Šilutės rajono savivaldybės Rusnės, Šilutės, Kintų, Juknaičių, Usėnų, Saugų ir Pagėgių savivaldybės Pagėgių, Lumpėnų ir Stoniškių seniūnijų teritorijose):

1. Ganyklos arba pievos, taip pat daugiametės ganyklos arba pievos, naudojamos gyvuliams ganyti, turi būti nuganytos arba nušienautos iki 2014 metų rugpjūčio 15 d.

2. Šienas ar žalioji masė ganyklose arba pievose, taip pat daugiametėse ganyklose arba pievose turi būti sutvarkyta (išvežta iš lauko; žalioji masė šienavimo metu susmulkinta ir tolygiai paskleista ganyklų arba pievų, taip pat daugiamečių ganyklų arba pievų plotuose; šienas sudėtas į kūgius arba lauke paliekamas supresuotas šienas) iki 2014 metų rugpjūčio 15 d.

Žemės ūkio ministrė	Virginija Baltraitienė